Michael Ralph Andersen

**มิคาเอล ราล์ฟ แอนเดอร์เซน** เป็นวิศวกรระเบิด (Explosive Engineer) ที่เชี่ยวชาญด้านคริสตัลชาฟท์ แท้จริงแล้วเขาเดินทางมายังไซเนียเพื่อสังหารผู้ที่ทรยศต่อจักรวรรดิ █████ และยังเป็นบอสใน Loop-VII อีกด้วย

## ประวัติ

มิคาเอลหรือมิคกี้ มาจากจักรวรรดิ █████ เหมือนกับฟิลและโจเซฟ ทั้งสามเรียนโรงเรียนประถมที่เดียวกัน ก่อนจะแยกกจากันตอนมัธยมเพราะสอบเข้าโรงเรียนเตรียมทหารตามคำสั่งของลุง

มิคาเอลเกิดในครอบครัวทหารสายเลือดแท้จากรัฐอิสระ ทางตอนบนสุดของจักรวรรดิ █████ ซึ่งพ่อของเขา ราฟาเอล แอนเดอร์เซน เป็นเพียงคนเดียวที่แหกขนบธรรมเนียมโดยการเป็นนักวิจัย แต่เพราะสายงานที่ขึ้นตรงต่อรัฐก็ยังทำให้ครอบครัวหายเคืองโกรธในเวลาไม่นานนัก จนกระทั่งเขาตัดสินใจแต่งงานกับหญิงสาวนักสิทธิสตรีและมนุษยชนอย่างอิงกริด โทมัส และมีลูกชายด้วยกันในเวลาอันสั้น จึงทำให้สถานการณ์คุกรุ่นขึ้นมาอีกครั้งหนึ่ง

เพียงไม่กี่ปีเท่านั้นทั้งสองก็ถูกพบเป็นศพด้วยอุบัติเหตุรถไฟความเร็วสูงพุ่งชนรถที่โดยสารมาด้วยกัน แม้ว่าทางครอบครัวของราฟาเอลจะแสดงความเสียใจต่ออุบัติเหตุนี้ แต่ในภายหลังมิคกี้ก็รู้ว่ามันคือความขัดแย้งทางอุดมการณ์ระหว่างพ่อของเขากับครอบครัวของตนเอง

หลังจากการสูญเสียพ่อแม่ มิคกี้ตกอยู่ใต้การปกครองของพี่ชายคนโตของพ่ออย่าง แอนเดรียส แอนเดอร์เซน ที่ภายหลังเป็นนายพลใหญ่ของจักรวรรดิ █████ ในเวลาต่อมา และยังเป็นหนึ่งในผู้บงการสังหารน้องชายของตนเองอีกด้วย ซึ่งเขาส่งหลานชายตัวเองไปเรียนโรงเรียนประจำเพื่อที่จะได้ไม่ต้องเลี้ยงดูอะไร หากแต่ภายหลังกลับบังคับให้มิคกี้เข้าเรียนโรงเรียนเตรียมทหารเพื่อดำเนินรอยตามครอบครัว

หลังจากเรียนจบโรงเรียนเตรียมทหาร มิคกี้ตัดสินใจเรียนต่อด้าน Civil Engineering และเข้าประจำการกองพันหน่วยช่างที่ 42 ทำหน้าที่เป็นทหารช่างและออกแบบระเบิดเพื่อใช้ในสงคราม รวมถึงการขุดเจาะสร้างฐานทัพในเทือกเขาแอลป์ ในระหว่างรับราชการทหารตลอดหลายปี เขาผ่านภารกิจสู้รบจริงถึงสองครั้ง ก่อนจะได้รับบาดเจ็บจนรักษาตัวอยู่ในโรงพยาบาลนานถึงสามเดือน และเมื่อออกมาจากโรงพยาบาลก็ได้รับคำสั่งจากนายพลแอนเดอร์เซนผู้เป็นลุง(ที่แสนเกลียด) ให้ปฏิบัติภารกิจนอกที่เขาเองไม่อยากจะทำเลยสักนิด แต่ก็ไม่สามารถขัดคำสั่งลุงได้

นั่นคือการตามเก็บคนทรยศต่อประเทศชาติอย่างฟิลหรือ กุนเธอร์ อาวส์วัลด์ (คนที่ส่งกระสุนทาสีแดงไปให้พี่ฟิลก็มิคกี้นั่นแหละ =\_\_\_=) และโน้มน้าวเกวลิน ไซให้รับข้อเสนอการทำงานสร้าง Ultimate Weapon

ซึ่งมิคกี้เองก็ใช่ว่าอยากจะทำ เพราะเขาเองก็ไม่ได้อยากจะศรัทธากับจักรวรรดิที่มีส่วนในการฆ่าพ่อแม่ของเขาอยู่แล้ว ดังนั้นมิคกี้จึงปล่อยฟิลให้หนีไปพร้อมกับคริสตัลชาฟท์ของเขา และรับภารกิจฆ่าตัวตายชิ้นสุดท้าย นั่นคือการตามเก็บผู้เกี่ยวข้องในมหานครไซเนียในเวลาต่อมา นั่นคือหนทางเดียวในการเป็นอิสระของเขา

และเมื่อย้ายมาถึงไซเนีย ความรู้เรื่องคริสตัลชาฟท์ที่พอมีบ้างสมัยทำงานกองทัพ ก็ทำให้เขาได้งานที่ Victorious Crystal และได้กลับมาเจอกับโจเซฟอีกครั้ง ทำให้มิคกี้รู้ว่าเกวลิน ไซแอบนำข้อมูลงานวิจัยทั้งหมดฝากมาทางฟิล และยังมี “ตัวตน” ของเธอที่หนีมาที่นี่ด้วย

ก่อนที่ทุกอย่างจะล่มสลายและเริ่มต้นใหม่อีกครั้งหนึ่งในระบบลูป...

## ความสัมพันธ์

### รุ่นพี่ที่เคารพ

ตลอดช่วงประถม มิคกี้สนิทกับฟิลและโจเซฟ เคารพรักทั้งสองเหมือนกับพี่ชายแท้ๆ เนื่องจากอยู่หอเดียวกัน และมีศัตรูคนเดียวกันนั่นคือมุลเลอร์ รุ่นพี่หัวโจกที่ไล่รังแกนักเรียนรุ่นน้องอย่างพวกเขาทั้งสามคน แม้ว่าจะแก้แค้นได้สำเร็จจนมุลเลอร์ไม่กล้าตามตอแย แต่มิคกี้ยังคงไม่ลืมความหลังจนถึงวัยผู้ใหญ่ เมื่อเห็นว่ามุลเลอร์เป็นหนึ่งในพลทหารราบหน่วยใกล้กันก็ใช้เส้นสายย้ายไปอีกหน่วยที่เข้าสู้สมรภูมินรก แน่นอนว่าศัตรูหัวโจกของเขาก็ตายในการต่อสู้ครั้งนั้น...

แม้ว่าความสัมพันธ์จะยังตัดไม่ขาด แต่มิคกี้ก็ไม่สามารถสู้หน้าฟิลได้อีกเลยนับตั้งแต่ขู่เขาให้ล้มเลิกการต่อต้านโครงการ Ultimate Weapon จนกระทั่งจบ Loop-VII หลังจากนั้นถึงได้ปรับความเข้าใจกันได้อีกครั้ง ฟิลเองก็ยกโทษให้เพราะรู้ว่ามิคกี้เองก็ไม่มีทางเลือกอื่นเช่นกัน ส่วนโจเซฟนั้นยังคงสนิทสนมเหมือนเดิม ถึงจะมีมึนตึงกันหลังจบ Loop-VII ก็ตามเพราะโดนทันย่าแฟนสาวตัวเองโกรธที่ไปยิงเขาตายข้ามลูป

### คนรัก(?)

#### LOOP-O

ก่อนหน้าที่จะย้ายมายังไซเนีย ไม่ปรากฎว่ามีคนรักจริงจัง และทางครอบครัวลุงจับหมั้นหมายกับทหารสาวหลานนายพลจากฝั่งใต้ นั่นคือร้อยโทแพทย์หญิงเวโรนิก้า คาปูเล็ต

* แม้จะดูเหมือนสนิทสนมใกล้ชิดประหนึ่งคนรัก แต่เวโรนิก้าก็ยังไม่สามารถลืมอดีตคนรักที่ตายในสงครามได้ จนกระทั่งเวโรนิก้าตายไปเมื่อหนึ่งปีก่อนที่มิคกี้จะได้รับภารกิจสังหารฟิล จากการถูกโจมตีโรงพยาบาลสนามในสงคราม
* จริงๆ สนิทกันมากเพราะขาดการติดต่อกับโจเซฟและฟิลมาหลายปีแล้วต่างหาก
* แม้จะไม่ได้หลงรักมิคาเอล (ซึ่งเขารักเธอมากเพราะเป็นรักแรก) แต่เวโรนิก้าก็เอ็นดูเขามาก เลยสอนการเป็นคนรักที่ดีให้หวังว่าจะได้นำไปใช้จริงในอนาคตสักวันหนึ่ง

ซึ่งหลังจาก(เนียน)ลี้ภัยมายังไซเนีย แล้วได้เข้าทำงานใน Victorious Crystal ไม่นานก็พบกับมาริยง ดูปองต์ และช่วยเหลืออีกฝ่ายที่ดูอึดอัดใจกับความเจ้าชู้ยักษ์ของเอลเลียต

* มาริยงใช้มิคกี้เป็นไม้กัน~~เอลเลียต~~หมาก่อนจะได้กันเสียเองในเวลาต่อมา และตัดสินใจเป็นแฟนกันจริงๆ ซะเลย ~~(ตามขนบธรรมเนียมชาวเดนิชโบราณมากๆ)~~
* ซึ่งทั้งสองรักกันมากๆ มิคกี้ชอบความเก่งในด้านการสร้างนวัตกรรมใหม่ๆ และคุกกี้โฮมเมด (ที่รสชาติเหมือนฝีมือแม่มาก) ของเธอ ส่วนมาริยงชอบเขาที่ความอ่อนโยนและใส่ใจ แม้ว่าภายนอกจะดูแข็งๆ ตรงๆ แบบทหารชัดเจนก็ตาม

* ในภายหลังเอลเลียตพยายามขุดประวัติของมิคกี้มาเปิดโปง แต่มาริยงไม่ได้ถือสา เนื่องจากรู้อยู่แล้วว่าเขาไม่ได้เข้าสู่เส้นทางนี้ด้วยความเต็มใจนัก แถมยังสงสารเขามากกว่าเดิมด้วย
* ก่อนที่ทั้งสองจะถูกสายลับจากจักรวรรดิ █████ สังหารเพียง 2 เดือนก่อนที่ไซเนียจะถูกโจมตี
* มิคกี้มีแผนจะสำรองตัวตนมาริยงก่อนด้วย แต่แผนไม่สำเร็จเนื่องจากตายก่อนที่จะได้เริ่มต้น

#### ระบบลูปปัจจุบัน+Loop-VII

เหตุผลหลักในการลุกขึ้นมาระเบิดเมืองของมิคกี้คือต้องการรีเซ็ตความทรงจำของชาวเมือง รวมถึงมาริยง ดูปองต์ ที่เกลียดเขาเนื่องจากความผิดพลาดในการเข้าหาเพื่อพิชิตใจเธออีกครั้ง เพราะใน Loop-O พวกเขาเคยเป็นคนรักกันมาก่อนที่โลกจะล่มสลาย มิคกี้ยังคงจำทุกอย่างได้เพราะคริสตัลชาฟท์ของเขา แต่มาริยงจำอะไรไม่ได้ ทุกอย่างย้อนกลับไปเหลือแค่เรื่องราวก่อนที่เธอจะได้เจอกับเขาใน Loop-O เท่านั้น แถมยังถูกเอลเลียตซ้อนแผน แฉความจริงทุกอย่างจนมาริยงเปลี่ยนใจไปหาเขาอีกด้วย

และนอกเหนือจากนั้น คือการขู่แอรีแอดเน่และโจเซฟ เพื่อให้ยอมบอกความจริงกับฟิลเรื่องเกวลิน ไซ ในที่สุด เพราะรู้ว่าโอกาสสำเร็จจริงๆ นั้นช่างริบหรี่ยิ่งนัก

ซึ่งในระบบลูปนี้ มิคกี้พยายามทำความรู้จักกับมาริยงอีกครั้ง แต่เธอกลับเข้าใจผิดและโกรธที่เขาเผยตัวว่าเป็นสายลับของจักรวรรดิ █████ ที่ฆ่าพ่อแม่ของเธอ ประกอบกับความสัมพันธ์ลับๆ กับเอลเลียตผู้เป็น CEO ที่ดูจะแน่นแฟ้นมากขึ้นหลังจากเขาเปิดเผยความจริง มิคกี้จึงตัดสินใจทำอะไรบางอย่างเพื่อย้อนกลับไปแก้ไขอดีตใหม่อีกครั้ง แม้ว่าจะรู้ว่าเป็นเรื่องยากที่เขาจะต้องสู้รบปรบมือกับกลุ่ม A รวมถึงฟิล รุ่นพี่ที่รักและนับถือ และเกล ที. โอเมก้า ที่เขาเกรงกลัวก็ตาม

แต่สุดท้ายก็จับมาริยงมาเป็นตัวประกันเพื่อให้กลุ่ม A ยอมเปิดระบบเชื่อมต่อกับเกวลิน ไซ ซึ่งระหว่างนั้นเขาได้สั่งให้หุ่นจักรกลสงครามกางร่มให้หล่อนอีกด้วย ~~(แน่นอนว่า TTR-04 ยังโดนแซวเรื่องกางร่มให้ตัวประกันไม่เลิก)~~

#### หลังจาก Loop-VII เป็นต้นไป

ในภายหลังจาก Loop-VII มิคกี้เองก็พอใจที่มาริยงตัดขาดกับเอลเลียตในที่สุด แม้ว่าจะไม่สามารถแก้ไขอะไรได้อีก และตัดใจจากมาริยงโดยไม่คิดจะกลับไปตามตื๊อหรือคบหาอีก แต่เขาก็พอใจแล้วกับบทสรุปนี้

แต่นั่นก็ทำให้มาริยงตามมาล้างแค้นเขาใน Loop-VIII โดยการตามมายิงถึงบ้าน ก่อนที่จะใจอ่อนยอมยกโทษให้ จากการที่เขายังคงซื้อคุกกี้ของหล่อนทุกลูปสืบไป ถ้าไม่เกิดภัยพิบัติล้างโลกที่อาจทำให้ตายก่อนได้ออกไปซื้อคุกกี้ที่ร้านสะดวกซื้อแถวห้องพัก รวมถึงยังไปขายตรงแม้แต่ในเว็บบอร์ดไซเนียจนมาริยงต้องอบคุกกี้ฝีมือตัวเองให้เป็นค่าตอบแทน

ก่อนที่เธอจะเริ่มใจอ่อนกลับมารู้สึกดีกับเขาตั้งแต่ Loop-XVIII และยืนหยัดอยู่เคียงข้างมิคาเอลจนตายด้วยกันใน Loop-XX วันที่ 8 หลังคืนกระจกแตกนั่นเอง

#### Afterloop

หลังจากรีเซ็ตทุกอย่างและอยู่ในฐานข้อมูลจำลอง ทุกคนที่สำรองความทรงจำด้วยคริสตัลชาฟท์ยังคงมีความทรงจำตอนติดลูปอยู่ด้วย มิคาเอลตัดสินใจทำเป็นไม่รู้จักมาริยง เพราะไม่อยากให้ประวัติศาสตร์ซ้ำรอยอีกครั้ง แต่หล่อนเองก็มีความทรงจำในส่วนนี้ หลังจากวันที่ 11 ของการหลุดลูป พวกเขาจึงกลับมาอยู่ด้วยกันอีกครั้งหนึ่ง เนื่องจากไม่มีใครที่จะตามมาเก็บทั้งสองได้อีกแล้ว (หลังจากการยืนยันเรื่องราวทั้งหมดของฟิล)

แม้ว่าทั้งคู่จะตัดสินใจไม่แต่งงานกัน (เพราะประวัติของมิคาเอลก่อนหน้าที่จะมาอยู่ไซเนียถูกค้นพบแล้ว) แต่ก็ยังอยู่ด้วยกันพร้อมกับมีลูกชายด้วยกันหนึ่งคนในอีกสองปีต่อมา

## External Link

* [MarixMicky : Lost memory til the end] สตอรี่ของมาริยงและมิคาเอลตั้งแต่ Loop-O จนถึงโลกจำลอง
* [Micky's Diary] บันทึกของมิคาเอลใน Loop-VII ที่กลุ่มเอพบในเซิฟเวอร์ธนาคารแห่งไซเนีย